stanford-oval/wikipedia huggingface dataset:
Savannitöyhtöviheltäjä

| Savannitöyhtöviheltäjä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tupsuviheltäjät Oreoicidae
Suku::  Oreoica
Laji::  gutturalis
Kaksiosainen nimi
 Oreoica gutturalis  (Vigors & Horsfield, 1827) 
Alalajit
 O. g. gutturalis  O. g. pallescens 
Katso myös
   Savannitöyhtöviheltäjä Wikispeciesissä   Savannitöyhtöviheltäjä Commonsissa 
Infobox OKNimi-testi OKIUCN-testi OK: 
Savannitöyhtöviheltäjä (Oreoica gutturalis) on tupsuviheltäjiin kuuluva lintulaji. Lajia tavataan Australiassa.
Koko ja ulkonäkö

Savannitöyhtöviheltäjä kasvaa 19–23 cm pitkäksi. Sukupuolet eroavat toisistaan ulkonäöltään. Koiraan päälaen töyhtö, rinta ja otsasta rintaan ulottuva juova ovat mustat. Otsa ja kurkku ovat valkoiset. Selkä ja siivet ovat harmahtavan ruskeat. Savannitöyhtöviheltäjänaaras on päästään selästään ja siivistään harmahtavan ruskea ja vatsastaan vaaleamman ruskea.
Levinneisyys ja elintavat

Savannitöyhtöviheltäjää tavataan lähes koko Australiassa lukuun ottamatta pohjoisen ja idän rannikkoalueita. Lajin elinympäristöä ovat kuivat metsät ja pensaikot. Lintu liikkuu useimmiten yksittäin, ja sen ravintoa ovat hyönteiset ja siemenet. Joskus se liittyy sekaparviin. Savannitöyhtöviheltäjän pesimäkausi on elokuusta joulukuulle. Kuppimainen pesä on puussa, ja naaras munii yhdestä neljään munaa.
Naaras
Forti

| Forti |
| --- | --- |
Koko nimi:  Parmalat Forti Ford (1995) Forti Grand Prix (1996)
Päämaja:  Alessandria, Italia
Perustajat:  Guido Forti Paolo Guerci
Tunnetuimmat kuljettajat:  Luca Badoer Pedro Diniz Andrea Montermini Roberto Moreno
Moottorit:  Ford
Saavutukset Formula 1:n MM-sarjassa
Ensimmäinen kilpailu:  Brasilian GP 1995
Kilpailuja:  27
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  0
Viimeinen kilpailu:  Britannian GP 1996
Forti FG01 Britannian Grand Prix:ssa 1995 kuljettajanaan Roberto Moreno
Forti, tai Forti Corse, oli vuosina 1995 ja 1996 toiminut italialainen Formula 1 -talli, jonka perustivat jo 1970-luvulla italialaiset liikemiehet Guido Forti ja Paolo Guerci.
Ensimmäinen kausi F1-sarjassa 1995

Aiemmin, jopa menestyksekkäästi, Formula 3- ja Formula 3000 -sarjoissa toiminut talli nousi kaudeksi 1995 Formula 1 -sarjaan. Rahoittajina toimivat suurimmalta osin tallin edellisen vuoden F3000-kuljettajan, Pedro Dinizin, tukijoukot. Dinizin perhe omisti Brasiliassa kauppoja, joten perheellä oli yhteyksiä liike-elämään, mikä auttoi Diniziä saamaan sponsoreita. Tallin toiseksi kuljettajaksi valittiin Roberto Moreno.
Parmalatin ja Marlboron brasilialaisten tytäryhtiöiden tukeman Fortin talous oli vahvemmissa kantimissa kuin muilla pienillä talleilla, kuten Minardilla, Pacificilla ja Simtekillä. Tallin auto FG01 oli kuitenkin ylipainoinen ja vanhanaikainen. Alkukaudesta Forti-kuljettajien piti esimerkiksi käyttää vaihteiden vaihtamiseen vaihdekeppiä, jota ei enää nykyaikaisissa F1-autoissa ollut. Auto oli toivottoman hidas, eikä siitä ollut aluksi vastusta edes Pacificille puhumattakaan Simtekistä. Tallin talouden ollessa kuitenkin vahva Forti pystyi kehittämään autoaan enemmän kuin esimerkiksi Pacific. Tulokastalliksi auto oli kuitenkin erittäin luotettava, joten Diniz ja Moreno pääsivät usein maaliin.
Simtekin pudottua pois Monacon Grand Prix'n jälkeen Forti jäi taistelemaan Pacificin kanssa. Vähitellen Diniz ja Moreno saavuttivat Pacificin suoritustason. Loppukaudesta Fortit sekä Monterminin ohjastama Pacific kävivätkin tasaisia kamppailuja keskenään. Lähtöruudukossa Fortin asemat paranivat, kun Pacificin täytyi loppukaudesta turvautua Gachot'n asemesta hitaisiin maksukuljettajiin, Lavaggiin ja Deletraziin.
Australian Grand Prix'ssa Diniz ajoi tallin lyhyen F1-historian parhaan tuloksen sijoittumalla juuri pistesijojen ulkopuolelle, seitsemänneksi, Pedro Lamyn jälkeen. Lamylle Diniz kuitenkin hävisi useamman kierroksen.
Vuosi 1996 ja ongelmat

Kauteen 1996 talli oli lähdössä luottavaisena, mutta kaikki muuttui jo ennen kauden alkua, kun Diniz lähti tallista. Diniz löysi paremman paikan kilpailukykyisemmältä Ligieriltä, ja vei samalla mukanaan Fortin tärkeitä tukijoita, kuten Parmalatin. Myös Moreno lopetti uransa, joten talous heikkeni. Taloustilanteen heikennyttyä uuden auton valmistuminen lykkääntyi, ja talli joutui käyttämään ensimmäisissä kilpailuissa vanhan FG01-auton uudistettua versiota. Kuljettajiksi hankittiin italialaiset Luca Badoer ja Andrea Montermini. Badoer oli näyttänyt osaamistaan kausina 1993 ja 1995 ensin Michele Alboretoa ja sitten Pierluigi Martinia vastaan. Montermini oli puolestaan tehnyt edellisellä kaudella sen, mihin Pacificilla pystyi. Fordin Cosworth-moottorit oli päivitetty Minardin edelleen käyttämästä ED-mallista parempaan Zetec-R -malliin.
Kauden alku kuitenkin todisti sen, mitä odotettiinkin. Fortista ei ollut vastusta Minardille, Arrowsille saati Tyrrellille. Lisäksi uusi 107 prosentin sääntö osoittautui haasteeksi, joka pudotti Fortit usein lähtöruudukosta.
Argentiinan Grand Prix'ssa sattui Fortin F1-historiaa hyvin kuvaava onnettomuus, kun kilpailussa Luca Badoer osui yhteen kaikista kilpailijoista juuri Dinizin kanssa ja päätyi hitaasta vauhdista huolimatta nurin päin turva-alueelle. Badoer kömpi ulos autostaan ratatoimitsijoiden katsellessa vierestä. Badoer vähätteli tapahtunutta huomauttamalla, että on niitä pahempiakin hänelle sattunut.
Tulevaisuus alkoi näyttää paremmalta, kun Espanjan Grand Prix'hin Forti sai tutun keltaisen värityksen tilalle valko-vihreän maalauksen uuden yhteistyökumppanin ansiosta. Guido Forti myi tallin osake-enemmistön irlantilaiselle FinFirstille. Myynnin seurauksena auton kylkiin ilmestyivät Shannonin ja helikopterivalmistaja Sokolin mainokset. Tallin talous ja tulevaisuus vaikuttivat turvatuilta. Badoer ja Montermini karsiutuivat Espanjassa, mutta Kanadassa Badoer voitti aika-ajossa Monterminin lisäksi jopa Arrowsin Rossetin. Taustalla kuitenkin oli ongelmia.
FinFirst ei ollut maksanut Fortille sovittuja rahoja, ja tallin kassa tyhjeni siten, ettei talli pystynyt maksamaan Cosworthille moottoreiden leasing-maksuja. Tilanne paheni Fortin ja FinFirstin riidellessä niin, että talli oli kyllä paikalla Saksan Grand Prix'ssa, mutta Cosworth ei suostunut antamaan tallille moottoreita maksurästien vuoksi. Kumpikaan kuljettaja ei ajanut harjoituksissa, ja Montermini seurasi aika-ajot Ferrarin varikkopilttuussa niin sanotusti siviilit päällä.
Saksan Grand Prix'n jälkeen tallia ei enää kilpailuihin ilmestynyt, vaikka Guido Forti sai myöhemmin oikeusteitse takaisin määräysvallan Forti Corse -yhtiössä. Varattomana talli ei kuitenkaan pystynyt palaamaan.
Formula 1 -tulokset

| Vuosi | Valmistaja | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1995 | FG01 | Ford EDD 3.0 V8 | G |  | BRA | ARG | SMR | ESP | MON | CAN | FRA | GBR | GER | HUN | BEL | ITA | POR | EUR | PAC | JPN | AUS | 0 | - |
| 1995 | FG01 | Ford EDD 3.0 V8 | G |  Pedro Diniz | 10 | NC | NC | Kesk. | 10 | Kesk. | Kesk. | Kesk. | Kesk. | Kesk. | 13 | 9 | 16 | 13 | 17 | Kesk. | 7 | 0 | - |
| 1995 | FG01 | Ford EDD 3.0 V8 | G |  Roberto Moreno | Kesk. | NC | NC | Kesk. | Kesk. | Kesk. | 16 | Kesk. | Kesk. | Kesk. | 14 | Kesk. | 17 | Kesk. | 16 | Kesk. | Kesk. | 0 | - |
| 1996 | FG01B FG03 | Ford ECA Zetec-R 3.0 V8 | G |  | AUS | BRA | ARG | EUR | SMR | MON | ESP | CAN | FRA | GBR | GER | HUN | BEL | ITA | POR | JPN |  | 0 | - |
| 1996 | FG01B FG03 | Ford ECA Zetec-R 3.0 V8 | G |  Luca Badoer | DNQ | 11 | Kesk. | DNQ | 10 | Kesk. | DNQ | Kesk. | Kesk. | DNQ | DNP |  |  |  |  |  |  | 0 | - |
| 1996 | FG01B FG03 | Ford ECA Zetec-R 3.0 V8 | G |  Andrea Montermini | DNQ | Kesk. | 10 | DNQ | DNQ | DNS | DNQ | Kesk. | Kesk. | DNQ | DNP |  |  |  |  |  |  | 0 | - |
Aiheesta muualla

Forti Corsen historiaa (Arkistoitu – Internet Archive) (englanniksi)
Fortin tarina lyhyemmin (englanniksi)
Italialaiset Formula 1 -tallit
Alfa Romeo
Andrea Moda Formula
Arzani-Volpini
Automobili Turismo e Sport
Bellasi
Benetton Formula
Cisitalia
Dallara
De Tomaso
Enzo Coloni Racing Car Systems
EuroBrun
FIRST
Fondmetal
Forti
Lancia
Life
Maserati
Merzario
Minardi
Modena
OSCA
Osella
Racing Bulls
Scuderia AlphaTauri
Scuderia Ambrosiana
Scuderia Ferrari
Scuderia Italia
Scuderia Milano
Scuderia Toro Rosso
Tec-Mec
Tecno
Formula 1 -valmistajat
| --- | --- |
Kaudella 2024:   Red Bull Racing  Mercedes  Ferrari  McLaren  Aston Martin Aramco  Alpine  Williams  RB  Kick Sauber  Haas 
Entiset valmistajat:   AFM  AGS  Alfa Romeo  AlphaTauri  Alta  Amon  Andrea Moda  Apollon  Arrows  Arzani-Volpini  Aston-Butterworth  ATS (Italia)  ATS (Saksa)  BAR  Behra-Porsche  Bellasi  Benetton  BMW Sauber  Boro  Brabham  Brawn  BRM  BRP  Bugatti  Caterham  Cisitalia  Coloni  Connaught  Connew  Cooper  Dallara  De Tomaso  Derrington-Francis  Eagle  Eifelland  Emeryson  EMW  ENB  Ensign  ERA  EuroBrun  Ferguson  FIRST  Fittipaldi  Fondmetal  Footwork  Force India  Forti  Frazer Nash  Fry  Gilby  Gordini  Hesketh  Hill  HWM  Honda  HRT  Jaguar  JBW  Jordan  Kauhsen  Klenk  Kojima  Kurtis Kraft  Lancia  Larrousse  LDS  LEC  Leyton House  Life  Ligier  Lola  Lotus  Lotus  Lyncar  Maki  Manor  March  Martini  Marussia  Maserati  Matra  McGuire  Merzario  Midland  Milano  Minardi  Modena  Onyx  OSCA  Osella  Pacific  Parnelli  Penske  Porsche  Prost  Racing Point  RAM  Rebaque  Renault  Rial  Sauber  Scarab  Scirocco  Shadow  Shannon  Simtek  Spirit  Spyker  Stebro  Stewart  Super Aguri  Surtees  Talbot  Talbot-Lago  Tec-Mec  Tecno  Theodore  Token  Toleman  Toro Rosso  Toyota  Trojan  Tyrrell  Vanwall  Veritas  Virgin  Williams (FWRC)  Wolf  Zakspeed 
Indianapolis 500 -tallit (1950–1960):   Adams  Deidt  Del Roy  Dunn  Elder  Epperly  Ewing  Hall  Kuzma  Langley  Lesovsky  Marchese  Meskowski  Moore  Nichels  Olson  Pankratz  Pawl  Phillips  Rae  Schroeder  Sherman  Stevens  Sutton  Trevis  Turner  Watson  Wetteroth
Shivaji

Shivajin muotokuva 1680-luvulta.
Chhatrapati Shivaji  Maharaj  Bhosle (marathiksi शिवाजी भोसले; 19. helmikuuta 1630 – 3. huhtikuuta 1680) oli intialainen hallitsija, joka perusti Maratin valtakunnan. Shivajin syntymän aikoihin suurmogulit halitsivat Intian pohjoisosaa, Bijapurin ja Golkondan sulttaanit sen eteläosaa.
Maratin valtakunta taisteli Shivajin johdolla Suurmogulien valtakuntaa vastaan vuosia ja sai vähitellen haltuunsa osia Suurmogulien valtakunnasta. Shivaji sai Chhatrapati-arvonimen 1674. Hän on edelleen kansallissankari etenkin Maharashtran osavaltiossa.
Aiheesta muualla

Kuvia tai muita tiedostoja aiheesta Shivaji Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Siedlcen piirikunta

Siedlcen piirikunta (puol. powiat siedlecki) on yksi Masovian voivodikunnan piirikunnista. Piirikunnan arvioitu väkiluku oli vuoden 2019 lopussa 81 362. Siihen kuuluvat 12 kuntaa ovat Domanice, Korczew, Kotuń, Mokobody, Mordy, Paprotnia, Przesmyki, Siedlce, Skórzec, Suchożebry, Wiśniew, Wodynie ja Zbuczyn.
Siedlcen piirikunnan pinta-alasta 77,5 prosenttia on maatalousmaata ja 18 prosenttia metsää.
Piirikunnan väestöpyramidi 2014.
Vuoden 2019 lopussa Siedlcen piirikunnan asukkaista 49,7 prosenttia oli naispuolisia ja 50,3 prosenttia miespuolisia. Alle 18-vuotiaat muodostivat 19,9 prosenttia piirikunnan väestöstä, työikäiset 60,9 prosenttia ja eläkeikäiset 19,3 prosenttia väestön keski-iän ollessa 40,1 vuotta. Vuonna 2019 piirikunnassa syntyi 936 lasta. Siedlcen piirikunnan väkiluvun ennakoidaan pienenevän 78 683 asukkaaseen vuoteen 2050 mennessä.
Aiheesta muualla

Kuvia tai muita tiedostoja aiheesta Siedlcen piirikunta Wikimedia Commonsissa
Sara Benz

| Sara Benz |
| --- | --- |

Henkilötiedot
Syntynyt: 25. elokuuta 1992 (ikä 32) Zürich, Sveitsi
Kansalaisuus:   Sveitsi
Jääkiekkoilija
Pelipaikka:  hyökkääjä
Maila:  vasen
Pituus:  165 cm
Paino:  55 kg
Pelaajaura
Pääsarjaura:  2006–2018
Seurat:  ZSC Lions
| Mitalit> Maa:  Sveitsi.Naisten jääkiekko. Olympialaiset  | Mitalit> Maa:  Sveitsi.Naisten jääkiekko. Olympialaiset  | Mitalit> Maa:  Sveitsi.Naisten jääkiekko. Olympialaiset  | Maa:  Sveitsi> Naisten jääkiekko. |
| --- | --- | --- | --- |
|  Pronssia | Sotši 2014 | jääkiekko |  |
| MM-kilpailut  | MM-kilpailut  | MM-kilpailut  |  |
|  Pronssia | Yhdysvallat 2012 | jääkiekko |  |
Sara Benz (s. 25. elokuuta 1992 Zürich) on sveitsiläinen uransa päättänyt jääkiekkoilija.
Benz edusti Sveitsin maajoukkuetta vuosien 2010, 2014 ja 2018 talviolympialaisissa. Vuonna 2014 Sveitsi voitti pronssia.
Hänen kaksoissiskonsa Laura Benz on myös olympiamitalisti.
Filisur

| Filisur (entinen kunta) |
| --- | --- |
 vaakuna
 Filisurin kunta sijaitsi Albulan alueella, Graubündenin kantonissa.
 Koordinaatit: 46°40′N, 9°41′E 
Valtio:  Sveitsi
Kantoni:  Graubünden
Pinta-ala:  
 – Kokonaispinta-ala:  44,58 km²
Korkeus:  940–3 339 m
Väkiluku (31.12.2016):  458
 – Väestötiheys:  10 as./km²
 
 www.filisur.ch 
Infobox OKVirheellinen NIMI-arvo: 
Filisur (retoromaaniksi Filisour) on kylä ja entinen kunta Sveitsissä, Graubündenin kantonissa. Filisur yhdistyi eteläisen naapurinsa Bergün/Bravuognin kanssa Bergün Filisurin kunnaksi 1.1.2018 alkaen. Kunnassa oli vuoden 2016 lopussa 458 asukasta.
Filisur on Rhätische Bahnin risteysasema Albulan rautatien varrella. Filisurin seudun nähtävyyksiä ovat kirkot, Landwasserviadukt sekä Jenisbergin kylä.
Sijainti

Kylä sijaitsee noin 1 000 metrin korkeudessa  Albula- ja Landwasserjokien laaksossa. Filisurin kunnan korkein kohta oli Piz Ela (3 339 m mpy.).
Historiaa

Ensimmäinen maininta Filisurista on vuodelta 1262. Sen pääkieli on vuodesta 1914 alkaen ollut saksa, joka tuolloin syrjäytti retoromaanin kielen.
Aiheesta muualla

Kuvia tai muita tiedostoja aiheesta Filisur Wikimedia Commonsissa
Näkymä Filisuriin
Filisurin rautatieasema
Shelley Conn

Shelley Conn
Shelley Conn (s. 1976 Lontoo) on englantilainen näyttelijä.
Conn syntyi Barnetissa, Lontoossa. Hänellä on brittiläiset ja srilankalaiset sukujuuret. Hän kävi Cranbourne Business and Enterprise Collegea Basingstokessa, Hampshiressa. Draamakoulun jälkeen hän on esiintynyt vuodesta 2000 lähtien lukuisissa brittiläisissä televisiosarjoissa ja elokuvissa. Conn on näytellyt myös Royal Shakespeare Companyssa. Steven Spielberg valitsi hänet yhdeksi pääosanäyttelijäksi vuoden 2011 televisiosarjaan Terra Nova.
Conn asuu Lontoossa pitkäaikaisen poikaystävänsä (vuodesta 2002) näyttelijä Jonathan Kerriganin kanssa. He esiintyivät yhdessä sarjoissa Mersey Beat ja Sairaalaelämää. Conn on sukua näyttelijä Merle Oberonille. Oberonin veli oli Connin isoisä.
Valikoitu filmografia

Attachments (televisiosarja, 2000) – Carrie Knowles
Down to Earth (televisiosarja, 2000) – Kerry Jamil
Sairaalaelämää (2000–2002) – Daljit Ramanee
Mersey Beat (poliisisarja, 2001) – PC Miriam Da Silva
Party Animals (televisiosarja, 2007) – Ashika Chandiramani
Mistresses (televisiosarja, 2008–2010) – Jessica Fraser
Raw (televisiosarja, 2008) – Tanya
Dead Set (televisiosarja, 2008) – Claire
Marchlands (televisiosarja, 2010) – Nisha
How Do You Know (2010) – Terry
Strike Back (televisiosarja, 2010) – Danni Prendiville
Terra Nova (televisiosarja, 2011) – Elisabeth Shannon
Aiheesta muualla

Shelley Conn Internet Movie Databasessa. (englanniksi)
Sara Carrigan

| Sara Carrigan |
| --- | --- |

Henkilötiedot
Syntynyt: 7. syyskuuta 1980 (ikä 44)
Kansalaisuus:   Australia
Pyöräilijä
Pituus:  168 cm
Paino:  60 kg
Joukkue:  lopettanut
Laji:  maantie
Rooli:  ajaja
Ura
Amatöörijoukkue(et)
2000–2002 2004:  AIS (Australian Institute of Sport) AIS (Australian Institute of Sport)
Ammattilaisjoukkue(et)
2003 2005 2006 2007–2008:  Bik-Powerplate Van Bemmelen - AA Drink Ei tiedossa Lotto-Belisol Ladiesteam
Suurimmat voitot
 Olympialaisten maantieajo 2004  Australian aika-ajomestari 2002, 2003 
 Tiedot päivitetty: 6. tammikuuta 2009 
| Mitalit> Maa:   Australia.Naisten maantiepyöräily. Olympialaiset  | Mitalit> Maa:   Australia.Naisten maantiepyöräily. Olympialaiset  | Mitalit> Maa:   Australia.Naisten maantiepyöräily. Olympialaiset  | Maa:   Australia> Naisten maantiepyöräily. |
| --- | --- | --- | --- |
|  Kultaa | Ateena 2004 | maantieajo |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Pronssia | Melbourne 2006 | aika-ajo |  |
Sara Carrigan OAM (s. 7. syyskuuta 1980 Gunnedah, Uusi Etelä-Wales) on entinen australialainen maantiepyöräilijä.
Carriganin suurin saavutus on olympiakulta maantieajosta Ateenan olympialaisista. Hänet on valittu Australian vuoden naispyöräilijäksi vuosina 2002 ja 2003.
Kaudella 2006 Carrigan saavutti pronssia Kansainyhteisön kisojen maantieaika-ajossa.
Carrigan ilmoitti joulukuussa 2008 lopettavansa uransa.
Skiron (Attika)

| Skiron> Σκίρον |
| --- | --- |
Valtio:  Kreikka
Paikkakunta:  Attika
Historia
Tyyppi:  asutus
Kulttuuri:  antiikki
Alue:  Attika
Kaupunki:  Ateena
Infobox OKNimi-testi OK: 
Skiron (m.kreik. Σκίρον, lat. Scirum) tai Skira (Σκίρα, lat. Scira) oli pieni antiikin aikainen asutus Attikassa eli Ateenan kaupunkivaltion alueella Kreikassa. Se sijaitsi Ateenasta Eleusiihin johtaneen Pyhän tien varrella aivan kaupunginmuurien ulkopuolella, lähellä samannimistä virtaa. Sen tarkempaa sijaintia ei kuitenkaan tunneta.
Kreikkalaisessa mytologiassa paikka sai nimensä Skiroksesta, dodonalaisesta ennustajasta, joka kaatui eleusislaisten ja Erekhtheuksen johtamien ateenalaisten välisessä taistelussa ja haudattiin paikalle. Myös Erekhtheus kuoli samassa taistelussa. Skiron liittyi keskeisesti Skira- eli Skiroforia-juhlaan, johon kuului sinne johtanut kulkue. Skironia ei luettu Attikan demosten joukkoon.
Skironia ei tule sekoittaa pahantekijä Skironiin liitettyihin Skironin kallioihin lännempänä Megariin rannikolla.
Savannivarpuspöllö

| Savannivarpuspöllö |
| --- | --- |
 Savannivarpuspöllö Pittsburghissa National Avaryssa
Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Varpuspöllöt Glaucidium
Laji::  perlatum
Kaksiosainen nimi
 Glaucidium perlatum  (Vieillot, 1817) 
Katso myös
   Savannivarpuspöllö Wikispeciesissä   Savannivarpuspöllö Commonsissa 
Infobox OKNimi-testi OKIUCN-testi OK: 
Savannivarpuspöllö (Glaucidium perlatum) on pöllöihin kuuluva lintu.
Sitä tavataan Saharan eteläpuolisessa Afrikassa seuraavissa maissa: Angola, Benin, Botswana, Burkina Faso, Burundi, Etelä-Afrikka, Eritrea, Etiopia, Gambia, Ghana, Guinea, Guinea-Bissau, Kamerun, Kenia, Keski-Afrikan tasavalta, Kongon demokraattinen tasavalta, Liberia, Malawi, Mali, Mauritania, Mosambik, Namibia, Niger, Nigeria, Norsunluurannikko, Ruanda, Sambia, Senegal, Somalia, Sudan, Swazimaa, Tansania, Togo, Tšad, Uganda ja Zimbabwe.
Savannivarpuspöllön kanta on vakaa, ja se on elinalueellaan yleinen lintu, jota näkee helposti avoimissa metsissä ja savannilla. Sen pesä on puunkolossa, ja se munii 2–4 munaa.
Savannivarpuspöllö on pieni (19 cm) ja tukeva lintu, ja sillä on pitkähkö pyrstö. Sillä on voimakkaan ruskea selkäpuoli, jossa on valkoisia täpliä. Alapuolelta se on valkoinen, mutta siitä on ruskeita juovia. Sen naama on valkoinen, silmät keltaiset. Niskassa sillä on kaksi silmätäplää.
Sukupuolet ovat samanlaiset, mutta nuoret linnut ovat vaaleampia ja niiden pyrstö on lyhyempi. Se lentää hyvin aaltoilevasti.
Laji metsästää usein päiväsaikaan, ja pienet linnut voivat nähdä sen helposti ja kiusaavat sitä, kun se istuu puussa. Se saalistaa erilaisia pieniä saaliseläimiä. Sen ääntely on vihellys tu-tu-tu-tu-tu-tu-tu.
Sen elinpiiriä ovat subtrooppiset ja trooppiset kuivat ja kosteat alavat metsät, kuivat savannit subtrooppiset ja trooppiset pensastot ja ruohoarot.
Alalajit

Sillä on kaksi alalajia:
Glaucidium perlatum licua (Lichtenstein, 1842)
Glaucidium perlatum perlatum (Vieillot, 1817)
Aiheesta muualla

Savannivarpuspöllö, videoita, kuvia ja ääniä, Internet Bird Collection
Savannivarpuspöllö (Glaucidium perlatum) BirdLife International Data Zone. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Pearl-spotted Owlet
Käännös suomeksi
Sergio Gontán

| 0 | 1 | 2 |
| --- | --- | --- |

Henkilötiedot
Koko nimi: Sergio Gontán Gallardo
Syntymäaika: 28. joulukuuta 1991 (ikä 32)
Syntymäpaikka: Madrid, Espanja
Pelipaikka: keskikenttäpelaaja
Pituus: 177 senttimetriä
Seura
Seura: Málaga
Seurat
| Vuodet | Seura | O (M) |
| 2009–2011 2010 2010–2011 2011 2011–14 2012 2014–2015 2015–2016 2016– | Atlético Madrid → Real Valladolid (laina) → Cartagena (laina) → Girona (laina) Catania → Grosseto (laina) Albacete Eibar Málaga | 1 (0) 13 (0) 14 (0) 11 (0) 23 (1) 10 (0) 33 (6) 29 (3) 0 (0) |
Maajoukkue
| 2007 2007–2008 2009 2009–2010 |  Espanja U-16  Espanja U-17  Espanja U-18  Espanja U-19 | 4 (0) 11 (5) 3 (1) 10 (3) |
 Seurajoukkueuran tilastot kattavat vain kansalliset sarjat, päivitetty 23. kesäkuuta 2016.  Maajoukkueuran tilastot päivitetty 30. heinäkuuta 2010.
Sergio Gontán Gallardo eli Keko (s. 28. joulukuuta 1991 Madrid, Espanja) on espanjalainen jalkapalloilija. Hän edustaa Espanjan pääsarjassa pelaavaa Málagaa. Keko on pelipaikaltaan keskikentän oikea laitalinkki.
Seurajoukkueura

Keko teki ensiesiintymisensä kasvattajaseuransa Atlético Madridin edustusjoukkueessa lokakuussa 2008, kun hän korvasi vaihtopelaajana Diego Forlánin Espanjan cupin neljännen kierroksen ottelussa kolmanneksi korkeimmalla sarjatasolla pelaavaa Orihuelaa vastaan. Ensimmäisen liigaottelun Keko sai nimiinsä seuraavan vuoden syyskuussa, kun hän tuli niin ikään vaihdosta peliin toisella puoliajalla Atléticon kotiottelussa Racing Santanderia vastaan. Kauden 2009–2010 syyspuoliskolla hän pelasi pääasiassa B-joukkueessa. Tammikuussa 2010 Atlético lainasi Kekon Valladolidiin loppukauden ajaksi. Saman vuoden kesäkuussa hän siirtyi lainasopimuksella sarjaporrasta alemmas FC Cartagenaan, jossa hänen oli tarkoitus pelata koko alkava kausi. Tammikuussa 2011 Keko kuitenkin liittyi uudella lainasopimuksella Gironan vahvuuteen. Lainalta paluun jälkeen neuvottelut jatkosopimuksesta Atléticon kanssa kariutuivat ja Keko solmi kolmivuotisen sopimuksen italialaisen Catanian kanssa.
Kaudella 2011–2012 Keko ei saanut Cataniassa peliaikaa ja hänet lainattiin kauden kevätpuoliskon ajaksi Serie B:ssä pelaavaan Grosseton joukkueeseen. Hän pelasi ensimmäisen ottelunsa Catanian paidassa joulukuussa 2012 Parmaa vastaan pelatussa Italian cupin puolivälierässä, jonka Catania voitti rangaistuspotkukilpailussa. Kekon ensimmäinen liigaottelu sekä ensimmäinen pääsarjamaali Italiassa nähtiin helmikuussa 2013 niin ikään Parmaa vastaan pelatussa ottelussa.
Kesällä 2014 Keko palasi kotimaahansa ja liittyi toisella sarjaportaalla pelaavaan Albaceteen. Onnistuneen paluukauden jälkeen hän solmi kaksivuotisen sopimuksen pääsarjassa pelaavan Eibarin kanssa. Nykyiseen seuraansa hän siirtyi kesäkuussa 2016.
Maajoukkueura

Keko on edustanut Espanjaa eri ikäkausimaajoukkueissa. Hän toimi Espanjan alle 19-vuotiaiden maajoukkueen kapteenina kesällä 2010 Ranskassa pelattavassa ikäluokan EM-turnauksessa. Espanja sijoittui turnauksessa lopulta toiseksi. Keko pelasi kaikkiaan viidessä ottelussa ja teki yhden maalin.